amanoisuno/poet huggingface dataset:
和東都令狐留守相公 姚合
除官東守洛陽宮，恩比藩方任更雄。拜表出時傳七刻，三十六峰詩酒思，朝朝閑望與誰同。
和高諫議蒙兼賓客時入翰苑 姚合
兼秩恩歸第一流，時尋仙路向瀛洲。鐘聲迢遞銀河曉，從來共結歸山侶，今日多應獨自休。
和盧給事酬裴員外 姚合
南山雪色徹皇州，鐘鼓聲交曉氣浮。鴛鷺簪裾上龍尾，贈答詩成才思敵，病夫欲和幾朝愁。
和裴結端公早朝 姚合
魚鑰千門啟，雞人唱曉傳。冕旒臨玉殿，丞相入爐煙。列位同居左，分行忝在前。仰聞天語近，俯拜佩聲連。彩仗祥光動，彤庭霽色鮮。威儀誰可紀，柱史有新篇。
和門下李相餞西蜀相公 姚合
聖朝同舜日，作相有夔龍。理化知無外，烝黎盡可封。燮和皆達識，出入並登庸。武騎增餘勇，儒冠貴所從。贈詩全六義，出鎮越千峰。連日陳天樂，芳筵疊酒鐘。烏台情已洽，鳳閣分彌濃。棧轉旌搖水，崖高馬蹋松。恩深施遠俗，化美見前蹤。江曉流巴字，山晴聳劍峰。雙油擁上宰，四海羨臨邛。先路聲華遠，離京詔旨重。歲除今向盡，春色即相逢。嫩葉抽赬蕊，新苔長翠茸。冰銷魚潎潎，林暖鳥噰噰。泉落聞難盡，花開看不供。青城方眷戀，黃閣竟從容。計日歸台席，還聽長樂鐘。
和座主相公西亭秋日即事 姚合
西亭秋望好，寧要更垂簾。夫子牆還峻，酂侯宅過謙。微風紅葉下，新雨綠苔黏。窗外松初長，欄中藥旋添。海圖裝玉軸，書目記牙籤。竹色晴連地，山光遠入簷。酒濃杯稍重，詩冷語多尖。屬和才雖淺，題高免客嫌。
和秘書崔少監春日遊青龍寺僧院 姚合
官清書府足閒時，曉起攀花折柳枝。九陌城中尋不盡，見說往來多靜者，未知前日更逢誰。
和李紳助教不赴看花 姚合
笑辭聘禮深坊住，門館長閑似退居。太學官資清品秩，且看牡丹吟麗句，不知此外複何如。
和李十二舍人冬至日 姚合
獻壽人皆慶，南山複北堂。從今千萬日，此日又初長。
和裴令公新成綠野堂即事 姚合
結構立嘉名，軒窗四面明。丘牆高莫比，蕭宅僻還清。池際龜潛戲，庭前藥旋生。樹深簷稍邃，石峭徑難平。道曠襟情遠，神閑視聽精。古今功獨出，大小隱俱成。曙雨新苔色，秋風長桂聲。攜詩就竹寫，取酒對花傾。古寺招僧飯，方塘看鶴行。人間無此貴，半仗暮歸城。
和厲玄侍禦題戶部李相公廬山西林草堂 姚合
茅屋臨江起，登庸複應期。遙知歸去日，自致太平時。幽藥禪僧護，高窗宿鳥窺。行人盡歌詠，唯子獨能詩。
和鄭相演楊尚書蜀中唱和詩 姚合
天福坤維厚，忠賢擁節旄。江同渭濱遠，山似傅岩高。元氣符才格，文星照筆毫。五言全麗則，六義出風騷。聖日麻雙下，洪爐柄共操。寵榮連雨露，先後比蕭曹。唱絕時難和，吟多客詎勞。四方雖紙貴，誰怕費錢刀。
和戶部侍郎省中晚歸 姚合
寒日南宮晚，閑吟半醉歸。位高行路靜，詩好和人稀。古樹苔文匝，遙峰雪色微。寧知逢彩筆，寂寞有光輝。
和元八郎中秋居 姚合
聖代無為化，郎中似散仙。晚眠隨客醉，夜坐學僧禪。酒用林花釀，茶將野水煎。人生知此味，獨恨少因緣。
和李十二舍人、裴四二舍人兩閣老酬白少傅見寄 姚合
罷草王言星歲久，嵩高山色日相親。蕭條雨夜吟連曉，林中長老呼居士，天下書生仰達人。酒挈數瓶杯亦闊，
和劉禹錫主客冬初拜表懷上都故人 姚合
九陌喧喧騎吏催，百官拜表禁城開。林疏曉日明紅葉，此時共想朝天客，謝食方從閣裏回。
和太僕田卿酬殷堯藩侍禦見寄 姚合
往還知分熟，酬贈思同新。嗜飲殷偏逸，閑吟卿亦貧。古苔寒更翠，修竹靜無鄰。促席燈浮酒，聽鴻霜滿身。淺才唯是我，高論更何人。攜手宜相訪，窮行少路塵。
和膳部李郎中秋夕 姚合
淅淅複修修，涼風似水流。此生難免老，舉世大同愁。螢影明苔蘚，鴻聲傍鬥牛。猶分省署直，何日是歸休。
和前吏部韓侍郎夜泛南溪 姚合
辭得官來疾漸平，世間難有此高情。新秋月滿南溪裏，引客乘船處處行。
和王郎中題華州李中丞廳 姚合
蓮華峰下郡齋前，繞砌穿池貯瀑泉。君到亦應閑不得，主人草聖複詩仙。
和厲玄侍禦、無可上人會宿見寄 姚合
九衢難會宿，況複是寒天。朝客清貧老，林僧默悟禪。眠遲消漏水，吟苦墮寒涎。異日來尋我，滄江有釣船。
和令狐六員外直夜即事寄上相公 姚合
霜台同處軒窗接，粉署先登語笑疏。皓月滿簾聽玉漏，榮貴人間難有比，相公離此十年餘。
答孟侍禦早朝見寄 姚合
河傾月向西，九陌鼓聲齊。塵靜霜華遠，煙生曙色低。禁門人已度，宮樹鳥猶棲。疏懶勞相問，登山有舊梯。
和友人新居園上 姚合
新居多野思，不似在京城。牆上雲相壓，庭前竹亂生。尋師望藥力，依譜上琴聲。好是中秋夜，無塵有月明。
和裴令公游南莊憶白二十、韋七二賓客 姚合
四郊初雨歇，高樹滴猶殘。池滿紅蓮濕，雲收綠野寬。花開半山曉，竹動數村寒。鬥雀翻衣袂，驚魚觸釣竿。樽前多野客，膝下盡郎官。劚石通泉脈，移松出藥欄。關東分務重，天下似公難。半醉思韋白，題詩染彩翰。
和李舍人秋日臥疾言懷 姚合
閑臥襟情遠，西風菊漸芳。虛窗通曉景，珍簟卷秋光。果墜青莎徑，塵離綠蘚牆。藥奩開靜室，書閣出叢篁。對酒吟難盡，思山夢稍長。王言生彩筆，朝服惹爐香。松影幽連砌，蟲聲冷到床。詩成誰敢和，清思若懷霜。
和李十二舍人直日放朝對雪 姚合
今朝街鼓何人聽，朝客開門對雪眠。豈比直廬丹禁裏，九重天近色彌鮮。
答李頻秀才 姚合
一年離九陌，壁上掛朝袍。物外詩情遠，人間酒味高。思歸知病長，失寢覺神勞。衰老無多思，因君把筆毫。
答胡遇 姚合
一會一分離，貧遊少定期。酒多為客穩，米貴入城遲。晴日偷將睡，秋山乞與詩。縱然眉得展，不似見君時。
答友人招游 姚合
不來知盡怪，失意懶春遊。聞鳥寧驚夢，看花怕引愁。賭棋招敵手，沽酒自扶頭。何似華筵上，推辭候到籌。
答竇知言 姚合
冬日易慘惡，暴風拔山根。塵沙落黃河，濁波如地翻。飛鳥皆束翼，居人不開門。獨我赴省期，冒此馳轂轅。陝城城西邊，逢子亦且奔。所趨事一心，相見如弟昆。我慘得子舒，我寒得子溫。同行十日程，僮僕性亦敦。到京人事多，日無閑精魂。念子珍重我，吐辭發蒙昏。反復千萬意，一百六十言。格高思清冷，山低濟渾渾。嘗聞朋友惠，贈言始為恩。金玉日消費，好句長存存。倒篚別收貯，不與俗士論。每當清夜吟，使我如哀猿。
酬田就 姚合
閒居多僻靜，猶恐道相違。只是夜深坐，那堪春未歸。嫩苔粘野色，香絮撲人衣。縱有野僧到，終朝不話非。
酬禮部李員外見寄 姚合
本求仙郡是閒居，豈向郎官更有書。溪石誰思玉匠愛，唯見君詩難便舍，寒宵吟到曉更初。
酬令狐郎中見寄 姚合
昨是兒童今是翁，人間日月急如風。常聞欲向滄江去，除我無人與子同。
酬李廓精舍南台望月見寄 姚合
看月空門裏，詩家境有餘。露寒僧梵出，林靜鳥巢疏。遠色當秋半，清光勝夜初。獨無臺上思，寂寞守吾廬。
酬光祿田卿末伏見寄 姚合
下伏秋期近，還知扇漸疏。驚飆墜鄰果，暴雨落江魚。貴寺雖同秩，閑曹只管書。朝朝廊下食，相庇在肴菹。
酬薛奉禮見贈之作 姚合
棲棲滄海一耕人，詔遣江邊作使君。山頂雨餘青到地，珍重來章相借分，芳名未識已曾聞。
酬盧汀諫議 姚合
粟如流水帛如山，依念倉邊語笑間。篇什縱橫文案少，遙賀來年二三月，彩衣先輩過春關。
酬萬年張郎中見寄 姚合
貢籍常同府，周行今一時。諫曹誠已忝，京邑豈相宜。黑髮年來盡，滄江歸去遲。何時得攜手，林下靜吟詩。
酬光祿田卿六韻見寄 姚合
以病辭朝謁，迂疏種藥翁。心彌念魚鳥，詔遣理兵戎。繞戶旌旗影，吹人鼓角風。雪晴嵩嶽頂，樹老陝城宮。蒞職才微薄，歸山路未通。名卿詩句峭，誚我在關東。
酬楊汝士尚書喜人移居 姚合
未得滄江外，衰殘讀藥書。聖朝優上秩，仁裏許閒居。樹對枝相接，泉同井不疏。酬章深自鄙，欲寄複躊躇。
酬田卿書齋即事見寄 姚合
幽齋琴思靜，晚下紫宸朝。舊隱同溪遠，周行隔品遙。深槐蟬唧唧，疏竹雨蕭蕭。不是相尋懶，煩君舉酒瓢。
酬張籍司業見寄 姚合
日日在心中，青山青桂叢。高人多愛靜，歸路亦應同。罷吏方無病，因僧得解空。新詩勞見問，吟對竹林風。
謝汾州田大夫寄茸氈葡萄 姚合
筐封紫葡萄，筒卷白茸毛。臥暖身應健，含消齒免勞。衾衣疏不稱，梨栗鄙難高。曉起題詩報，寒澌滿筆毫。
牧杭州謝李太尉德裕 姚合
皇恩特許拜杭壇，欲謝旌旄去就難。偷擬白頭瞻畫戟，四神俱散發毛寒。
杏園宴上謝座主 姚合
得陪桃李植芳叢，別感生成太昊功。今日無言春雨後，似含冷涕謝東風。
謝韜光上人 姚合
上方清淨無因住，唯願他生得住持。只恐無生複無我，不知何處更逢師。
謝秦校書與無可上人見訪 姚合
道同無宿約，三伏自從容。窗豁山侵座，扇搖風下松。客吟多繞竹，僧飯只憑鐘。向晚分歸路，莓苔行跡重。
喜胡遇至 姚合
窮居稀出入，門戶滿塵埃。病少閒人問，貧唯密友來。茅齋從掃破，藥酒遣生開。多事經時別，還愁不宿回。就林燒嫩筍，繞樹揀香梅。相對題新什，遲成舉罰杯。
喜賈島至 姚合
布囊懸蹇驢，千里到貧居。飲酒誰堪伴，留詩自與書。愛眠知不醉，省語似相疏。軍吏衣裳窄，還應暗笑餘。
喜喻鳧至 姚合
欲出心還懶，閑吟繞寢床。道書蟲食盡，酒律客偷將。愁至為多病，貧來減得狂。見君何所似，如熱得清涼。
喜雍陶秋夜訪宿 姚合
曉立侍爐煙，夜歸蓬蓽眠。露華明菊上，螢影滅燈前。清漏和砧疊，棲禽與葉連。高人來此宿，為似在山顛。
喜賈島雨中訪宿 姚合
雨裏難逢客，閑吟不復眠。蟲聲秋並起，林色夜相連。愛酒此生裏，趨朝未老前。終須攜手去，滄海棹魚船。
喜馬戴冬夜見過期無可上人不至 姚合
客來初夜裏，藥酒自開封。老漸多歸思，貧惟長病容。苦寒燈焰細，近曉鼓聲重。僧可還相舍，深居閉古松。內殿臣相命，開樽話舊時。夜鐘催鳥絕，積雪阻僧期。林靜寒聲遠，天陰曙色遲。今宵複何夕，鳴佩坐相隨。
訪僧法通不遇 姚合
訪師師不遇，禮佛佛無言。依舊將煩惱，黃昏入宅門。
夜期友生不至 姚合
忍寒停酒待君來，酒作淩澌火作灰。半夜出門重立望，月明先自下高臺。
尋僧不遇 姚合
入門愁自散，不假見僧翁。花落煎茶水，松生醒酒風。拂床尋古畫，拔刺看新叢。別有遊人見，多疑住此中。
過友人山莊 姚合
蕙帶纏腰複野蔬，一莊水竹數房書。舉頭忽見南山雪，便說休官相近居。
奉和前司封蘇郎中喜嚴常侍蕭給事見訪驚斑鬢之什 姚合
繞鬢滄浪有幾莖，珥貂相問夕郎驚。只應為酒微微變，即提彩筆裁天詔，誰得吟詩自在行。
奉和門下相公雨中寄裴給事 姚合
曉起閑看雨，垂簷自滴階。風清想林壑，雲濕似江淮。石信浮漚重，泥從積蘚埋。氣消濃酒力，心助獨吟懷。颯颯通琴韻，蕭蕭靜竹齋。彩毫無限思，念與夕郎乖。
答韓湘 姚合
疏散無世用，為文乏天格。把筆日不休，忽忽有所得。所得良自慰，不求他人識。子獨訪我來，致詩過相飾。君子無浮言，此詩應亦直。但慮憂我深，鑒亦隨之惑。子在名場中，屢戰還屢北。我無數子明，端坐空歎息。昨聞過春關，名系吏部籍。三十登高科，前塗浩難測。詩人多峭冷，如水在胸臆。豈隨尋常人，五藏為酒食。期來作酬章，危坐吟到夕。難為間其辭，益貴我紙墨。
奉和四松 姚合
四松相對植，蒼翠映中台。擢幹淩空去，移根劚石開。陰陽氣潛煦，造化手親栽。日月滋佳色，煙霄長異材。清音勝在澗，寒影遍生苔。靜繞霜沾履，閑看酒滿杯。同榮朱戶際，永日白雲隈。密葉聞風度，高枝見鶴來。賞心難可盡，麗什妙難裁。此地無因到，迴圈幾百回。